Diari Oficial de la Generalitat Valenciana


Sumari del DOGV 8294, del 14-05-2018 (2018/4365)

Notificació de la sentència dictada en el procediment ordinari número 1274/2015.
--------------------------------------------------------------------------------

### Dades del document

Número de DOGV
:   8294

Data del DOGV
:   14-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4365


Organisme emissor
:   Jutjat de Primera Instància i Instrucció número 2 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 1274/2015. [2018/4365]  
De: Comunitat de Propietaris Gran Mirador IV.  
Procuradora: Pilar Fuentes Tomás.  
Contra: Promociones San Juan Urbana, SLU.  
Procurador/a: -  
  
En aquest procediment judici ordinari número 1274/2015, seguit a instàncies de la Comunitat de Propietaris Gran Mirador IV contra Promociones San Juan Urbana, SLU, s'ha dictat la sentència que literalment diu així:  
  
«Sentencia número 145/2017  
Sant Vicent del Raspeig, 24 d'octubre de 2017  
Diana María Cantó Llorens, magistrada jutgessa en el Jutjat de Primera Instància i Instrucció número 2 de Sant Vicent del Raspeig i el seu partit, he vist aquestes actuacions de judici ordinari número 1274/2015, promogudes per la Comunitat de Propietaris Gran Mirador IV, de Mutxamel, representada per la procuradora dels tribunals senyora Fuentes Tomás i amb l'assistència lletrada del senyor Costa Morales contra la mercantil Promociones San Juan Urbana 2002, SLU, declarada en situació de rebel·lia processal, sobre la reclamació d'una quantitat.  
Dispositiva  
Estime íntegrament la demanda interposada per la procuradora dels tribunals senyora Fuentes Tomás, en nom i representació de la Comunitat de Propietaris Gran Mirador IV, de Mutxamel, contra la mercantil Promocions San Juan Urbana 2002, SLU; condemne la mercantil San Juan Urbana 2002, SLU, a pagar a la comunitat actora la quantitat d'onze mil dos cents huitanta-un euros amb huit cèntims (11.281,08 euros) en concepte de quotes de despeses de comunitat impagades, més els interessos d'acord amb els termes exposats en el fonament de dret quart d'aquesta resolució; tot això amb expressa imposició de costes a la part demandada.  
  
Expediu un testimoniatge literal d'aquesta sentència, que quedarà en aquestes actuacions, i incloeu l'original en el llibre de sentències.  
Notifiqueu aquesta resolució a les parts; feu-los saber que no és ferma i contra ella es pot interposar un recurs d'apel·lació davant de la Audiència Provincial d'Alacant (art. 455 LEC). El recurs d'apel·lació s'interposarà davant d'aquest jutjat en el termini de vint dies, comptadors des de l'endemà de la notificació d'aquesta resolució, i en la interposició del recurs l'apel·lant haurà d'expressar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen, tal com estableix l'article 458 de la Llei d'enjudiciament civil. És necessària la prèvia consignació de 50 euros en el compte de Santander número 5454.2797.49.95532.64, i la seua acreditació documental; cal especificar en el resguard d'ingrés, en l'apartat Concepte que es tracta d'un recurs, seguit del codi 02 i el tipus concret de recurs, d'acord amb el que estableix la disposició addicional quinzena de la Llei orgànica del poder judicial, introduïda per la Llei orgànica 1/2009, de 3 de novembre.  
Aquesta és la meua sentència, que pronuncie, mane i firme.  
Publicació. Llegida i publicada va ser l'anterior sentència per la magistrada jutgessa que la subscriu, mentre celebrava audiència pública en el mateix dia de la data. En done fe.»  
  
I atés que el demandat, Promociones San Juan Urbana, SLU, es troba en parador desconegut, s'expedeix aquest edicte perquè li valga de notificació de forma deguda.  
  
Sant Vicent del Raspeig, 20 de desembre de 2017.- El lletrat de l'Administració de justícia: Vicente Costa Morales.